CELEX: E2016P0003
Language: mt
Date: 2016-02-19 00:00:00
Title: Talba għal Opinjoni Konsultattiva mill-Qorti tal-EFTA minn Norges Høyesterett ddatata d-19 ta’ Frar 2016 fil-Kawża ta’ SKI Taxi SA, Follo Taxi SA og Ski Follo Taxidrift AS vs staten v/Konkurransetilsynet (Kawża E-3/16)

26.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/16
            
         Talba għal Opinjoni Konsultattiva mill-Qorti tal-EFTA minn Norges Høyesterett ddatata d-19 ta’ Frar 2016 fil-Kawża ta’ SKI Taxi SA, Follo Taxi SA og Ski Follo Taxidrift AS vs staten v/Konkurransetilsynet
   (Kawża E-3/16)
   (2017/C 26/07)
   Saret talba lill-Qorti tal-EFTA ddatata d-19 ta’ Frar 2016 minn Norges Høyesterett (il-Qorti Suprema tan-Norveġja), li waslet fir-Reġistru tal-Qorti fl-24 ta’ Frar 2016, għal Opinjoni Konsultattiva fil-kawża ta’ Ski Taxi SA, Follo Taxi SA og Ski Follo Taxidrift AS vs staten v/Konkurransetilsynet fuq il-mistoqsijiet li ġejjin:
   
               1.
            
            
               X’inhu t-test legali meta jiġi ddeterminat jekk l-akkordju bejn l-impriżi jkollux l-iskop li jirrestrinġi l-kompetizzjoni fi ħdan it-tifsira tal-Artikolu 53 taż-ŻEE?
               
                           (a)
                        
                        
                           F’dan il-kuntest, huwa biżżejjed, sabiex l-aġir ikun jista’ jiġi kkwalifikat bħala ksur bi skop skont l-Artikolu 53 taż-ŻEE, li l-kooperazzjoni tkun tista’ tirrestrinġi l-kompetizzjoni?
                        
                     
         
               2.
            
            
               X’inhi l-portata ġuridika għall-konsiderazzjoni ta’ jekk aġir ikunx jikkostitwixxi ksur bi skop, li tali kooperazzjoni tkun seħħet b’mod miftuħ fil-konfront tal-awtorità kontraenti?
            
         
               3.
            
            
               Liema kriterji legali għandhom jiġu enfasizzati b’mod partikolari meta jkun qed jitqies jekk il-kooperazzjoni li tieħu l-forma ta’ żewġ kumpaniji li jikkompetu, li jissottomettu offerta konġunta permezz ta’ impriża konġunta, u fejn iż-żewġ impriżi għandhom ikunu sottokuntratturi għall-impriża konġunta, għandhiex titqies li tikkostitwixxi ksur bi skop?